Mina Amira

Nursyahmina Amira binti Adnan (lahir 21 Julai 1997) atau lebih dikenali sebagai Mina Amira ialah penyanyi baru Malaysia yang mula muncul dari rancangan reaiti terbitan Primeworks Studios iaitu I Can See Your Voice Malaysia musim yang kedua

Beliau menggunakan nama jolokan "Pantang Dicabar" pada episod berkenaan dimana ianya menampilkan Nabila Razali sebagai juri jemputan dan akhirnya dikenalpasti sebagai 'Penyanyi Sebenar' diakhir pusingan.

Beliau telah pun mengeluarkan single pertamanya yang berjudul "Mempercayaimu" hasil nukilan Achah Saputra dan Zul Norizan dibawah terbitan Fusion Records MY.

Karier dan Kehidupan Peribadi 
Mula berjinak-jinak dengan dunia seni pada usia yang muda, Mina awalnya menceburi bidang lakonan dan teater di Universiti Malaya dan mula menceburi bidang nyanyian sewaktu terlibat dengan Festival Seni di tempat belajarnya.

Beliau terpilih untuk menjadi peserta I Can See Your Voice Malaysia bagi musim yang kedua, rancangan permainan muzik misteri televisyen yang disiarkan di TV3. Ini adalah versi Malaysia dari program Korea Selatan, dalam bahasa Melayu.

Pihak rakaman Fusion Records MY kemudian meminati bakat yang ada pada beliau dan memberikan peluang untuk merakamkan "Mempercayaimu" yang kemudiannya lagu tersebut menjadi runut bunyi bagi drama bersiri RTM "Cinta untuk Raf".

Mina Amira memutuskan untuk berkahwin dengan Farid Danial pada Oktober 2021. Pada awalnya, hubungan mereka tidak diketahui umum kecuali keluarga dan rakan terdekat. Namun hubungan mereka sudah bermula sejak mereka masih menuntut di Universiti Malaya lagi. Tambahan, Mina memutuskan untuk menyatukan projek "Bila Mencintaimu" dengan hasrat mereka untuk berkahwin sebagai gimik bagi mempromosikan single keduanya.

Pada awalnya, peminat Mina menyangkakan yang hubungan mereka setakat pada skrin sahaja namun rata-ratanya terkejut selepas Mina mengeluarkan satu video langsung di Instagram sewaktu akad mereka.

Diskografi

Dibandingkan bersama Nabila Razali 
Seperti episod-episod sebelumnya dalam Musim Kedua, di dalam pusingan terakhir artis jemputan dikehendaki untuk memilih peserta terakhir untuk berduet dengannya. Mina Amira telah terpilih dan telah dinobatkan sebagai 'Penyanyi Sebenar'.

Namun, kontroversi timbul apabila warga netizen mula membandingkan Mina Amira dan Nabila Razali seolah-olah Nabila Razali adalah 'Penyamar Bersuara Sumbang' bagi episod tersebut.

Terdapat juga yang mengatakan vokal Mina Amira membawa lagu Pematah Hati oleh Nabila Razali itu sendiri membuatkan penyanyi asal itu tenggelam, ibarat Mina merupakan bintang sebenar pada malam itu.

Penampilan TV dan Rancangan 
Penampilan Mina Amira dalam rancangan realiti terbitan stesen TV dan siaran langsung YouTube

Rujukan Am

Pautan Luar 

 Mina Amira di Twitter
 Mina Amira di Instagram
 Mina Amira di YouTube
 Mina Amira di Spotify
Mina Amira
Alumni Universiti Malaya